Armilan palvelut muuttavat uusiin osoitteisiin kesän aikana

Asukassivu

Ekhva julkaisee parin kuukauden välein asukassivun. Sivu julkaistaan niissä paikallislehdissä, joiden alueen asukkaita sisältö koskee. Tämä asukassivu julkaistaan keskiviikkona 21.5.2025 ES Keskiviikko -lehdessä. Palautetta ja juttutoiveita voi antaa sähköpostilla viestinta@ekhva.fi.

Kaikki Armilan hyvinvointiaseman toiminnot muuttavat pois Armilankatu 44:n tiloista. Suurin osa muutoista tehdään kesäkuussa ja viimeiset elokuussa.

– Muuttoviikot voivat aiheuttaa pieniä poikkeuksia palveluissa, mutta pyrimme pitämään huolen siitä, että häiriöitä
palveluun aiheutuu mahdollisimman vähän. Kiitos asiakkaillemme jo etukäteen kärsivällisyydestä, tekninen
päällikkö Sami Turunen sanoo.

Suurin osa Armilan palveluista muuttaa kesäkuun alussa Etelä-Karjalan keskussairaalan pääsisäänkäynnin
piha-alueelle valmistuvaan tilaelementtirakennukseen, osoitteeseen Valto Käkelän katu 1 (sairaalan T-siipi).
Sinne muuttavat psykogeriatrinengeriatrinen osasto, muistipoliklinikka sekä vammaispalvelujen tutkimus- ja
kuntoutusyksikkö Tutka. Tilaelementtiin siirtyy myös kiirevastaanotto keskussairaalan A-siiven 8. kerroksesta. Kiirevastaanoton aikoja on saatavilla rajoitetusti muuton aikana 7.–8.6.2025.

Kuvan keskellä oleva kolmikerroksinen tilaelementti on valmistunut Etelä-Karjalan keskussairaalan edessä olevalle paikoitusalueelle. Tilat otetaan käyttöön vaiheittain kesäkuun alusta lähtien.

Armilan hyvinvointiasemalta on jo kevään aikana muuttanut toimintoja muun muassa Pohjolankatu 14:n tiloihin,
josta osa perusterveydenhuollon vastaanotoista ja haavanhoitajista siirtyy puolestaan loppukesästä Valto
Käkelän katu 3:n ja Koulukatu 14:n tiloihin.

Myös muut Armilan perusterveydenhuollon vastaanotot muuttavat Valto Käkelän katu 3:n ja Koulukatu 14:n
tiloihin loppukesästä. Apuvälineyksikkö saa kesäkuun alussa uudet tilat Kauppakeskus Family Centeristä, Hyrymäenkatu 2. Muutosta aiheutuu muutaman päivän katkos palveluun. (Lue tästä apuvälinekeskuksen muuttotiedote.) Viereisiin tiloihin muuttaa myös hoitotarvikepalvelu elokuussa. Ennakkotilatut hoitotarvikejakelutuotteet haetaan hyvinvointiasemien ja Kauppakeskus Family Centerin hoitotarvikejakelukaapeista.

Armilan tiloista Ekhva luopuu sisäilmaan liittyvien ja muiden toiminnallisten ongelmien vuoksi.

Taulukosta näet Armilan toimintojen väistötilat ja muuttoaikataulut.

Muuttava yksikkö | Väistötilan osoite | Väistötilat käytössä

Kiirevastaanotto
Lue lisää tästä.

Tilaelementti, 1. kerros,
Valto Käkelän katu 1, EKKS

9.6.2025 alkaen

Muistipoliklinikka
Lue lisää tästä.

Tilaelementti, 1. kerros,
Valto Käkelän katu 1, EKKS

9.6.2025 alkaen

Psykogeriatrinen-geriatrinen kuntoutusosasto
Lue lisää.

Tilaelementti, 2. kerros,
Valto Käkelän katu 1, EKKS

11.6.2025 alkaen

Vammaispalvelujen tutkimus- ja kuntoutusyksikkö Tutka

Tilaelementti, 3. kerros,
Valto Käkelän katu 1, EKKS

27.6.2025 alkaen

Palliatiivinen yksikkö
Lue lisää.

EKKS, A-siipi 8. krs

19.6.2025 alkaen

Kiireetön vastaanotto, 9 lääkäri-hoitaja-työparia | Koulukatu 14 | 14.8.25 alkaen
Maahanmuuttajien terveystarkastukset | Koulukatu 14 | 18.8.2025 alkaen
Kiireetön vastaanotto, 11 työparia, haavahoito | Valto Käkelän katu 3 | 21.8.25 alkaen
Diabetesvastaanotto ja ABI- mittaukset | Pohjolankatu 14 | 1.9.2025 alkaen
Jalkaterapeutit ja pohjallispaja | Pohjolankatu 14 | 1.9.2025 alkaen

Apuvälinekeskus
Lue lisää tästä.

Kauppakeskus Family Center, Hyrymäenkatu 2, katutaso

5.6.2025 alkaen

Hoitotarvikepalvelu
Lue lisää tästä.

Kauppakeskus Family Center, Hyrymäenkatu 2, katutaso

Elokuussa 2025

Valto Käkelän katu 3:n tiloihin siirtyy kiireetön vastaanotto elokuussa.

Syksyllä Pohjolankadulle siirtyy diabetesvastaanotto, ABI-mittaukset, jalkaterapeutit ja pohjallispaja.

Koulukadulle siirtyy elokuussa kiireetön vastaanottotoiminta ja maahanmuuttajien terveystarkastukset.

Kauppakeskus Family Centeriin muuttavat kesäkuussa apuvälinekeskus ja elokuussa hoitotarvikepalvelu.

Kuvan keskellä oleva kolmikerroksinen tilaelementti on valmistunut Etelä-Karjalan keskussairaalan edessä olevalle paikoitusalueelle. Tilat otetaan käyttöön vaiheittain kesäkuun alusta lähtien.

Jo muuttaneet palvelut

Armilan hyvinvointiasemalta muutti jo joulukuussa Sammonlahden hyvinvointiasemalle kahden väestövastuualueen vastaanottotoiminta. Samaan aikaan muuttivat Pohjolankatu 14:n tiloihin tartuntatautihoitaja, diabeteshoitaja, astmahoitajat sekä silmänpohjakuvaukset. Samoihin tiloihin muutti 15.5. myös reumahoitajan vastaanotto Armilan tilaelementistä. Kotihoito Lappeenranta eteläisen tilat siirtyivät osoitteeseen Lauritsalantie 1 (Lehtitalo).

Mikä on oikea osoite?

Ajanvarauksesi yhteydessä saat tiedon osoitteesta, johon sinun tulee saapua. Epäselvissä tilanteissa varmista etukäteen sinua hoitavasta yksiköstä, mihin osoitteeseen sinun tulee ajanvarauksesi mukaan saapua. Voit tarkistaa voimassa olevat osoitetiedot myös verkkosivuiltamme yksikön sivuilta.

Korjaukset

Poistettu 20.5.2025 klo 14.00 taulukosta geriatrinen osasto -rivi kokonaisuudessaan.

Korjattu 20.5.2025 klo 14.00 psykogeriatrinen-geriatrinen osasto muotoon psykogeriatrinen-geriatrinen kuntoutusosasto.

Lisätty 3.6.2025 klo 14.20 linkit kiirevastaanoton ja apuvälinekeskuksen muuttotiedotteisiin.

Korjattu 3.6.2025 klo 15.05 psykogeriatrisen-geriatrisen osaston muuttoajankohta. Muutto aikaistunut aiemmasta 13.6. ajankohdasta ja toiminta alkaa uusissa tiloissa jo 11.6.

Lisätty 5.6.2025 klo 10.30 linkki psykogeriatrisen ja geriatrisen kuntoutusosaston muuttotiedotteeseen.

Lisätty 6.6.2025 klo 9.10 linkki palliatiivisen yksikön muuttotiedotteeseen.

Lisätty 10.6.2025 klo 10:15 linkki tiedotteeseen Hoitotarvikkeiden noutoajat Armilasta muuttuvat kesän ajaksi